เรื่องร้องเรียน: บ้านหรือร้านอาหารในซอยประดิพัทธ์ 19 (ดูจากแผนที่อาจจะชื่อ บ้านหนึ่งก้าว) มักเปิดไฟสปอตไลท์ส่องเวลากลางคืน อย่างน้อยในช่วงห้าทุ่มถึงตีหนึ่ง หมุนไปรอบ ๆ และส่องเข้าหน้าต่างคอนโดในบริเวณใกล้เคียง ทำให้ผู้อยู่อาศัยนอนไม่หลับ เป็นเหตุรำคาญจากแสง ตามมาตรา ๒๕ (๔) แห่งพระราชบัญญัติการสาธาณสุข พ.ศ. ๒๕๓๕ และถ้าเป็นร้านอาหารที่ชื่อบ้านหนึ่งก้าวจริงก็น่าจะเป็นการเปิดให้บริการเกินเวลาที่แจ้งไว้ด้วย  จึงเรียนมาเพื่อตรวจสอบและขอให้มีคำสั่งห้ามก่อเหตุรำคาญดังกล่าวตามมาตรา ๒๖ แห่งพระราชบัญญัติเดียวกัน
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ได้ตรวจสอบสถานที่ดังกล่าว ไม่พบว่ามีการติดตั้งไฟส่องสว่างขนาดใหญ่ รวมทั้งได้ประสานเทศกิจช่วยตรวจสอบในช่วงเวลากลางคืน แจ้งว่าตรวจสอบร้านอาหารดังกล่าวไม่พบว่ามีแสงไฟขนาดใหญ่ที่ส่องสว่าง
ความเห็นของผู้แจ้ง: ขอบคุณที่ดำเนินการอย่างรวดเร็วครับ เนื่องจากในระบบขึ้นว่าดำเนินการก่อนวันหยุดสงกรานต์ จึงอยากให้ข้อมูลเพิ่มเติมว่าในช่วงสงกรานต์ก็ไม่มีสปอตไลท์ส่องอีกเลยครับ และดูจากต้นไม้ในรูปก็คาดว่าสถานที่ถูกต้องแล้วด้วย ถึงตรวจไม่พบแต่ปัญหาหมดไปแล้วก็พอใจแล้วครับ ถ้ามีไฟส่องสว่างรบกวนอีกครั้งจะแจ้งเรื่องใหม่นะครับ ขอบคุณมากครับ
พื้นที่: แขวงสามเสนใน เขตพญาไท กรุงเทพมหานคร